યુનિવર્સિટીમાં 11 ફેબ્રુઆરીના રોજ તપાસ કમીટી બનાવવામાં આવી હતી અને 12 ફેબ્રુઆરીએ વિદ્યાર્થીઓને બરતરફ કરવામાં આવ્યા હતા. યુનિવર્સિટીના સત્તાધિશો દ્વારા સ્પષ્ટ પણે જણાવવામાં આવ્યું છે કે બરતરફ કરવામાં આવ્યા છે તેનો મતલબ એવો નથી કે વિદ્યાર્થીઓને ક્લીન ચીટ આપવામાં આવી છે. કુલપતિ એમ. જગદીશ કુમાર દ્વારા રિપોર્ટનું પરીક્ષણ કરવામાં આવ્યા પછી જ અંતિમ નિર્ણય લેવામાં આવશે. સમિતિના પ્રથમ રિપોર્ટમાં યુનિવર્સિટીના આઠ વિદ્યાર્થીઓને શૈક્ષણિક પ્રવૃત્તિમાં ભાગ ન લેવા દેવા અંગે જણાવવામાં આવ્યું હતું. જ્યારે તપાસ પૂરી ન થાય ત્યાં સુધી હોસ્ટેલમાં અતિથિની રીતે રહેવા દેવામાં આવશે તેવું જણાવવામાં આવ્યું હતું. તપાસ સમિતિએ તેમનો રિપોર્ટ શુક્રવારે આપ્યો હતો અને ત્યાર બાદ વિદ્યાર્થીઓ પરથી પ્રતિબંધ હટાવી લેવામાં આવ્યો છે. રિપોર્ટ આવ્યા બાદ કુલપતિ અને કનૈયા એકબીજાને મળ્યા પણ હતા.